dh-unibe/image-text_koenigsfelden-charters-post-1500 huggingface dataset:
Ich, Johans vō Halwilr, ritter ✳ un̄ phleger ze Sungoͧwe, ✳ tuͦn kunt allen den, ✳ die disen brief sehent ✳ odˀ hoͤrent leͣsen, ✳ nu odˀ har nâch,
das ich das guͦt, ✳ das ich gekoͧfet hant vō den erberen lùten vō Schênkon ✳ umb hundert un̄ vierzig phunt genêmer un̄ gengˀ
Zofinger phenninge ✳ un̄ das lehen ist vō den hochgebornen, edlen fùrsten, ✳ minen genedigen herren von Oͤsterrich ✳ un̄ gelegen
ist in dem banne ze Seon, ✳ der vierdeteil des selben zehenden, ✳ das ich alle die nùtze und zinse, die von dem selben guͦte jerlichs
gand und koment, ✳ si sient gros ✳ odˀ kleine, ✳ vil ✳ odˀ lùtzel ✳ un̄ swie si genant sint, an allen dingen gar und gentzlich ✳ giben, ✳ orde- ✳
non und beschicken luterlich dur got un̄ dur miner vordron selon heiles willen ✳ den erberen, geislichen froͧwen der ✳ ✳ eptissinnen
und dem convente des closters ze Chùngesfelt, ✳ Sant Claren ordens, ✳ in Costentzer bistuͦme, ✳ also ✳ das ich, noch kein min
erbe ✳ oder nàchkome an den selben nùtzen kein ansprâche odˀ vordrunge niemer haben sùllen noch gewinnen inkeine wis ,✳ sust
oder so ane alle geverde ✳ wand das wir des guͦtes ein trager fuͤllent sin un̄ heisen. ✳ un̄ dar zuͦ binden ich och alle min erben ✳
und nachkomen ùb ich nùt enweͣre. ✳ ich geloben och fùr mich ✳ un̄ min erben und nâchkomen dise geͣbûnde und ordenunge
also steͣte ze haltende un̄ ze vollefuͤrende als da vor bescheiden ist ✳ und niemer da wider ze tuͦnde noch ze komende mit
dekeinen dingen von ûns selben ✳ oder mit jemam anderme, nu ✳ oder har nach ane alle geverde. ✳ ✳ und ze einem stetem,
warem urkùnde dirre dingen, so han ich, der vorgenante Johans von Halwilr, disen brief besigelt mit minem
ingesigele, ✳ der gegeͣben ist ze Brugge inder stat, ✳ des jares, do man zalte von gottes gebùrte drùzehenhundert
jar ✳ und dar nâch in dem siben und drisigostem jare, ✳ an dem nechsten zîstage nâch sant Mathias tage
des zwoͤlfbotten. ✳ ✳
Kgsf. 157
Königsf. 157
337
K
I ✳ 7 ✳
wie Johans vō Hallwyl ✳ den fròwn̄ zuͦ
Kùngsfeld₎ ✳ um̄ siner vordrn̄ sel heil willen
übergipt ✳ sin vierd₎ teil am zechend₎ zuͦ
✳ Seon
✳ der erst ✳
Staatsarchiv
AARGAU
ùbˀ den zehenten ze Seon
a a a